નવી દિલ્હીઃ દેશના સાત રાજ્યોમાં બુધવારે ભૂકંપના આંચકા અનુભવાયાં. સૌથી પહેલાં સવારે 5:15 વાગ્યે કાશ્મીરમાં, જે બાદ 5:47 વાગ્યે હરિયાણામાં અને લગભગ 10:25 વાગ્યે આસામ, નાગાલેન્ડ, મણિપુર, પશ્ચિમ બંગાળ અને બિહારમાં ભૂકંપથી ધરા ધ્રુજી હતી. બિહારના કિશનગંજ, પૂર્ણિયા અને કટિહાર વિસ્તારમાં ભૂકંપના આંચકા આવ્યાં હતા, જ્યાં ભૂકંપની તીવ્રતા 5.5 નોંધવામાં આવી છે. જો કે હજુ સુધી કોઈપણ પ્રકારના જાન માલના નુકસાનની ખબર નથી. મળતી માહિતી મુજબ લગભગ 25થી 30 સેકન્ડ સુધી ભૂકંપના આંચકા અનુભવાયાં હતા.